
ΔΕΛΤΙΟ ΤΥΠΟΥ

Γραφείο Περιφερειάρχη
Λαμία, 15 Σεπτεμβρίου 2026

ΑΠΟ ΤΗΝ ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ ΓΙΑ 10η ΧΡΟΝΙΑ

Σχολικό βοήθημα 170 € μέσω της δράσης «αρχή…ΖΩ!»

Η Περιφέρεια Στερεάς Ελλάδας, μέσω της δομής «ΓΕΦΥΡΑ» προχωρά για δέκατη συνεχή σχολική χρονιά στην υλοποίηση της δράσης «αρχή…ΖΩ!». Η δράση υλοποιείται με τη χορηγία της «ΙΟΝ Α.Ε. Βιομηχανίας & Εμπορίου Κακάο και Σοκολάτας» και αφορά στην παροχή σχολικών ειδών αξίας 170 ευρώ εφάπαξ, μέσω κουπονιού αγορών (voucher) σε κάθε μαθητή - μέλος οικογένειας, με οικογενειακό εισόδημα κάτω από τα όρια της φτώχειας.

Συγκεκριμένα απευθύνεται σε γονείς-κηδεμόνες μαθητών που έχουν εγγραφεί στην Α’ τάξη των Δημοτικών Σχολείων και διαβιούν στην Περιφέρεια Στερεάς Ελλάδας κάτω από το λεγόμενο «όριο της φτώχειας», το οποίο έχει προσδιοριστεί από την «ΕΛΣΤΑΤ» σε 7.020 ευρώ ετησίως, για μονοπρόσωπα νοικοκυριά, προσαυξανόμενο κατά 50% για τον σύζυγο και κάθε παιδί από 14 έως και 24 ετών και κατά 30% για κάθε παιδί κάτω των 14 ετών.

Με απόφαση του Περιφερειάρχη Στερεάς Ελλάδας Φάνη Σπανού, το συγκεκριμένο όριο προσαυξήθηκε κατά 2.000 ευρώ, ώστε να ενταχθούν ακόμη περισσότερες οικογένειες.
«Για 10η συνεχή σχολική χρονιά υλοποιούμε τη δράση “αρχή…ΖΩ!”. Μια πρωτοβουλία με ισχυρό κοινωνικό αποτύπωμα, που στηρίζει οικογένειες με χαμηλά εισοδήματα και διασφαλίζει ότι κάθε παιδί που κάνει τα πρώτα του βήματα στη σχολική ζωή θα έχει τα απαραίτητα εφόδια», δήλωσε ο Περιφερειάρχης Στερεάς Ελλάδας Φάνης Σπανός και πρόσθεσε:
«Αξιοποιώντας την εμπειρία των προηγούμενων ετών και λαμβάνοντας υπόψη τις πραγματικές ανάγκες των συμπολιτών μας, ενισχύουμε και διευρύνουμε τη δράση. Με τη στήριξη και του χορηγού της δράσης, αυξάνουμε το ύψος του σχολικού βοηθήματος, αλλά και τον αριθμό των δικαιούχων, ώστε να ωφεληθούν ακόμη περισσότερες οικογένειες σε ολόκληρη τη Στερεά Ελλάδα.
»Στόχος μας να βρεθούμε δίπλα σε όσους έχουν μεγαλύτερη ανάγκη, επενδύοντας παράλληλα στο σημαντικότερο κεφάλαιο του τόπου μας, τα παιδιά μας. Ευχόμαστε σε όλους τους μαθητές και ιδιαίτερα στα “πρωτάκια” ένα όμορφο και αισιόδοξο ξεκίνημα στο νέο τους ταξίδι στη γνώση».
Ο Αντιπεριφερειάρχης Κοινωνικής Μέριμνας Ιωάννης Περγαντάς τόνισε: «Η δράση “αρχή…ΖΩ!” συμπληρώνει φέτος δέκα χρόνια συνεχούς προσφοράς και στήριξης των οικογενειών που έχουν μεγαλύτερη ανάγκη. Η προσπάθεια αυτή γίνεται ακόμη πιο δυνατή χάρη στη σημαντική χορηγική συνεισφορά της “ΙΟΝ”, την οποία ευχαριστούμε θερμά για την κοινωνική της ευαισθησία και την έμπρακτη στήριξή της στα παιδιά και τις οικογένειες της Στερεάς Ελλάδας.
»Η συνεργασία αυτή αναδεικνύει τον καθοριστικό ρόλο που μπορούν να διαδραματίσουν οι επιχειρήσεις στην ενίσχυση κοινωνικών δράσεων με πραγματικό αποτύπωμα στην καθημερινότητα των πολιτών. Ελπίζουμε το παράδειγμα της ΙΟΝ να βρει περισσότερους μιμητές, ώστε να δημιουργήσουμε ακόμη ισχυρότερες κοινωνικές συμμαχίες προς όφελος των παιδιών, της εκπαίδευσης και της κοινωνικής συνοχής. Καλή σχολική χρονιά σε όλες τις μαθήτριες και όλους τους μαθητές, ιδιαίτερα στα πρωτάκια που ξεκινούν το όμορφο ταξίδι της γνώσης».
Οι ενδιαφερόμενοι μπορούν να ενημερωθούν αναλυτικά από την ιστοσελίδα της Δομής “Γέφυρα” www.gefyra.com.gr και τα Περιφερειακά Γραφεία της Δομής Γέφυρα στις διευθύνσεις και τα τηλέφωνα που ακολουθούν:

	Περιφερειακό Ταμείο Ανάπτυξης – Δομή Γέφυρα
Πλατεία Ελευθερίας 3, 35131,   Λαμία – 2ος όροφος
Τηλ.:2231028725

	
2.
	
ΑΜΦΙΣΣΑ
	Διοικητήριο Π.Ε. Φωκίδας 
Ι. Γιδογιάννου 31, 33100, Άμφισσα – Ισόγειο 
Τηλ.:226535067, 2265350621

	
3.
	
ΚΑΡΠΕΝΗΣΙ

Τηλ.:2237350714, 2237350720

	Διοικητήριο Π.Ε. Βοιωτίας

Τηλ.:2261350106

	Διοικητήριο Π.Ε. Εύβοιας

2221353937



Διεύθυνση ηλεκτρονικού ταχυδρομείου: info@gefyra.com.gr

